**ΔΙΕΥΚΡΙΝIΣΕΙΣ ΓΙΑ ΤΙΣ ΑΠΟΥΣΙΕΣ [ΣΧ.ΕΤΟΣ 2020-21]**

**σύμφωνα με την κείμενη νομοθεσία (πρωτόκολλα ΕΟΔΥ και ΥΠΕΘ)**

1. **Μαθητής που δε φοράει μάσκα**, εντός της αίθουσας, **παίρνει απουσία** και ενημερώνεται τηλεφωνικά ο κηδεμόνας.
2. Μαθητής που φεύγει από το σχολείο, **λόγω αδιαθεσίας (π.χ βήχα, πόνο στο στομάχι, πυρετό, δύσπνοια), επιστρέφει στο σχολείο φέρνοντας ιατρική γνωμάτευση** (με νέα ΥΑ πιθανόν να δικαιολογηθούν οι απουσίες του). **Ο μαθητής επιστρέφει** στο σχολείο εφόσον παραμείνει χωρίς συμπτώματα και **απύρετος ένα 24ωρο χωρίς τη λήψη αντιπυρετικού.** **Αν ο μαθητής δε παραδώσει ιατρική γνωμάτευση** που θα αναγράφει το λόγο απουσίας του τότε **θα παραδώσει στον υπεύθυνο τμήματος υπεύθυνη δήλωση κηδεμόνα** που θα αναγράφει ότι επιτρέπει στο παιδί του να επιστρέψει στη σχολική μονάδα.
3. Αν **ο μαθητής έχει εποχική γρίπη με ιατρική γνωμάτευση**, οι **απουσίες του δικαιολογούνται.**
4. **Αν μαθητής δεν παρουσιάζεται από την πρώτη ώρα στο σχολείο**, **ο υπεύθυνος τμήματος ενημερώνεται τηλεφωνικά από το γονέα για το λόγο απουσίας** του παιδιού του. Αν κάποιος εκπαιδευτικός αντιληφθεί ότι σχολιάζεται μαθητής που απουσιάζει, ενημερώνει τον υπεύθυνο τμήματος.
5. **Σε περίπτωση ύποπτου περιστατικού που δεν έχει υποβληθεί σε μοριακό τεστ, ο μαθητής ή ο εκπαιδευτικός μπορεί να επιστρέψει στο σχολείο 10 ημέρες μετά την έναρξη των συμπτωμάτων και την πάροδο τουλάχιστον 24 ωρών** από την πλήρη υποχώρηση του πυρετού (χωρίς τη λήψη αντιπυρετικών) και την ύφεση των συμπτωμάτων.
6. Εν αναμονή του αποτελέσματος του μοριακού τεστ, ο μαθητής παραμένει σε κατ’οίκον απομόνωση (εφόσον έχει κριθεί από τον ιατρό ότι η κατάστασή του δεν απαιτεί νοσηλεία σε νοσοκομείο) έως την έκδοση του αποτελέσματος και η περαιτέρω διαχείριση θα γίνει ανάλογα με το αποτέλεσμα. **Οι στενές επαφές του ύποπτου περιστατικού προσέρχονται κανονικά στο σχολείο** με οδηγία για στενή παρακολούθηση της υγείας τους.
7. **Μαθητής που κάνει μοριακό τεστ, μετά από ιατρική γνωμάτευση, και βγαίνει θετικό, μένει στο σπίτι 14 μέρες, με δικαιολογημένες απουσίες.**
8. **Ο υπεύθυνος διαχείρισης COVID19** έχει **την ευθύνη επικοινωνίας με τις οικογένειες των παιδιών, την οικεία Διεύθυνση Εκπαίδευσης, τη Διεύθυνση Δημόσιας Υγείας** και Κοινωνικής Μέριμνας της οικείας Περιφερειακής Ενότητας. Οι ανωτέρω Διευθύνσεις επικοινωνούν με τον ΕΟΔΥ και την Γενική Γραμματεία Πολιτικής Προστασίας.
9. Ο **υπεύθυνος καθηγητής τμήματος** **ενημερώνει τον υπεύθυνο διαχείρισης κρουσμάτων CoViD19** (κα. Αντωνίου Μαρία) σε περίπτωση κρούσματος σε κάποιο τμήμα. Σε περίπτωση που στην ίδια σχολική μονάδα έχουν καταγραφεί **δύο κρούσματα**, ενημερώνεται η σχολική κοινότητα και εξετάζεται το εύρος της διασποράς. Ενισχύονται όλα τα μέτρα υγιεινής και γίνεται εκτίμηση για τυχόν διενέργεια τεστ ή για κλείσιμο ενός τμήματος. Σε περίπτωση που καταγραφούν **τρία επιβεβαιωμένα κρούσματα**, εάν δεν υπάρχει σχέση μεταξύ των παιδιών (δηλαδή δεν είναι αδέρφια ή δεν έχουν επαφές εκτός σχολείου) και τα κρούσματα έχουν καταγραφεί εντός 14 ημερών, τότε θα εκτιμηθεί αν υπάρχει λόγος να κλείσει η σχολική μονάδα.
10. **Ασυμπτωματικό άτομο με θετικό μοριακό τεστ** θεωρείται **μεταδοτικό**, 48 ώρες πριν έως και 10 ημέρες μετά την ημερομηνία διενέργειας του τεστ.